Reprezentantul va afla, de la președintele biroului electoral al secției de votare, detalii privind locul și data la care își va primi indemnizația. H.G. nr. 637/2016 prevede că plata indemnizațiilor și drepturilor cuvenite membrilor birourilor electorale ale secțiilor de votare se face de către instituțiile prefectului sau Ministerul Afacerilor Externe, după caz.

Membrii birourilor electorale ale secțiilor de votare primesc din partea statului câte o indemnizație de 65 de lei pentru fiecare zi de activitate, dar nu mai mult de 3 zile (prin zi de activitate se înțelege munca desfășurată pe parcursul unei zile calendaristice, indiferent de numărul de ore prestate, dar nu mai puțin de 6 ore pe zi). Membrii birourilor electorale ale secțiilor de votare din străinătate primesc în plus 150 de lei pentru fiecare zi de activitate, tot din partea statului.